Ako vyplniť papierovú prihlášku

**VYPlŇTE ČITATEĽNE VEĽKÝM TLAČENÝM PÍSMOM**

**1. strana**

* **podľa informácie o možnostiach štúdia na vysokej škole uchádzač vyplní jeden alebo viac študijných programov - aktuálne je potrebné si overiť, či je možné uviesť na jednu prihlášku viac fakúlt alebo študijných programov**
* **v položke Pohlavie a Absolvovaná stredná škola vyznačte krížikom**
* **v položke Forma štúdia vyplní slovom denná alebo externá podľa informácie o možnostiach štúdia**
* **v položke Metóda štúdia doplní slovom prezenčná alebo dištančná, alebo kombinovaná podľa informácie o možnostiach štúdia**
* **keďže je to formálny dokument, je potrebné použiť vhodnú e-mailovú adresu**
* **v prípade, že je súčasťou prijímacieho konania aj prijímacia skúška z cudzieho jazyka, tak do položky Prijímaciu skúšku budem robiť z cudzieho jazyka je potrebné slovom napísať napr. ANGLICKÝ alebo NEMECKÝ, alebo iný jazyk z ponúkaných možností príslušnej fakulty**

**2. strana**

**Maturujúci uchádzači v tomto školskom roku uvedú kalendárny rok, v ktorom sa bude maturitná skúška konať. Absolventi stredných škôl uvedú rok prvej maturitnej skúšky.**

**Kód strednej školy: 000160768**

* **položku Kód strednej školy vyplní len uchádzač maturujúci v tomto školskom roku podľa pokynov strednej školy. Kód strednej školy je deväťmiestne identifikačné číslo školy a vypĺňa sa podľa „Registra škôl a školských zariadení“. Zistiť ho možno na internetovej adrese https://crinfo.iedu.sk/RISPortal/register/. V prípade, ak zobrazený kód školy nemá deväť miest, je potrebné pred kód školy uviesť toľko núl, aby identifikačné číslo školy malo 9 miest. (napr. ak vyobrazený kód školy obsahuje šesť miest, pred tento kód sa pridá 000, a pod.)**
* **uchádzač, ktorý vykonal maturitnú skúšku v predchádzajúcich rokoch, nevypĺňa položku Kód strednej školy**
* **názov strednej školy odpíše uchádzač buď z vysvedčenia o maturitnej skúške, alebo uvedie taký, ktorý je platný k 1. septembru daného školského roku.**
* **v položke Kód študijného odboru uveďte sedemmiestny číselný kód, ktorý sa odpíše z vysvedčenia o maturitnej skúške, resp. ročníkového vysvedčenia**
* **stupeň dosiahnutého vzdelania je uvedený na vysvedčení o maturitnej skúške , resp. na ročníkovom vysvedčení v kóde študijného odboru na piatej pozícii z ľavej strany  
    
  Stupeň dosiahnutého vzdelania sa vyplní podľa   
  J – úplné stredné všeobecné vzdelanie v gymnáziu ukončené maturitnou skúškou**
* **uchádzač uvedie prospech zo štúdia na strednej škole v rozsahu, ktorý požaduje vysoká škola alebo fakulta. Uchádzač maturujúci v bežnom školskom roku nevyplní prospech v poslednom ročníku a v časti Klasifikácia maturitnej skúšky vyplní len stĺpec Predmet maturitnej skúšky a stĺpec Úroveň. Uchádzač maturujúci pred rokom 2004 vyplní v časti Klasifikácia maturitnej skúšky stĺpec Predmet maturitnej skúšky, stĺpec Ústna forma (známka) v rámci internej časti, Dátum maturitnej skúšky a Priemer maturitnej skúšky**
* **správnosť údajov si nechávajú potvrdiť strednou školou len uchádzači, ktorí maturujú/maturovali v tomto školskom roku. V ostatných prípadoch postupujte podľa pokynov vysokej školy (napr. doložením kópie vysvedčení)**
* **potvrdenie o správnosti údajov podpisuje výchovný poradca. Údaje sú kontrolované z katalógového listu žiaka**
* **účasť a úspešnosť na olympiádach, na súťažiach atď. uvedie uchádzač v samostatnej prílohe, ak to požaduje vysoká škola alebo fakulta v podmienkach na prijatie**

**3. strana  
potvrdenie lekára o zdravotnej spôsobilosti na vysokoškolské štúdium a na výkon povolania vo zvolenom študijnom programe je potrebné doplniť podľa požiadavky vysokej školy alebo fakulty**

* **vždy si skontrolujte všetky potrebné prílohy, ktoré sú potrebné k prihláške  
  Vyžaduje životopis, kópia o zaplatení poplatku za prijímacie konanie atď.**
* **dôležité je vyplniť dátum a podpísať prihlášku.**

**4. strana**

Pokyny a vysvetlivky na vyplňovanie prihlášky.